**Metodický postup administrácie jednotlivých úkonov spojených**

**s administráciou mobilít Erasmus+ študentov FSŠ UKF v Nitre**

**(rozpis kompetencií)**

|  |  |  |
| --- | --- | --- |
| **Popis úkonu** | **Termín** | **Zodpovedná osoba** |
| Uzatváranie nových dohôd s partnerskými inštitúciami a kontrola platnosti už existujúcich dohôd | priebežne | katedroví koordinátori, fakultný koordinátor (prodekan pre medzinárodné vzťahy a rozvoj), Odd. pre VVMVR\* |
| Informovanie študentov/záujemcov o možnostiach absolvovania mobilít | priebežne | katedroví koordinátori, fakultný koordinátor (prodekan pre medzinárodné vzťahy a rozvoj), Odd. pre VVMVR |
| Zverejnenie ponuky Erasmus+ mobilít pre ďalší akademický rok | marec/apríl | Odd. pre VVMVR |
| Prihlásenie sa na mobilitu (cez aplikáciu [www.studyabroad.sk](http://www.studyabroad.sk)) a odovzdanie všetkých podkladov v printovej forme katedrovému koordinátorovi | spravidla do 10.4.\*\* | uchádzači o mobilitu |
| Uskutočnenie výberového konania na úrovni katedier/ústavov | spravidla do 12.4.\*\* | katedroví koordinátori |
| Oznámenie výsledkov katedrových kôl a odovzdanie prihlášok všetkých uchádzačov (aj neúspešných) na Odd. pre VVMVR | spravidla do 13.4.\*\* | katedroví koordinátori |
| Uskutočnenie výberového konania na úrovni fakulty, administrácia výsledkov v aplikácii [www.studyabroad.sk](http://www.studyabroad.sk) | spravidla do 14.4.\*\* | Odd. pre VVMVR |
| Oznámenie výsledkov fakultného kola a zaslanie prihlášok všetkých uchádzačov (aj neúspešných) na Odd. pre medzinárodné vzťahy UKF v Nitre | spravidla do 15.4.\*\* | Odd. pre VVMVR |
| Poradenstvo/konzultácie s úspešnými uchádzačmi o mobilitu (výber predmetov, administratívne úkony s prijímajúcou inštitúciou, atď.) | v priebehu semestra pred nástupom na mobilitu | katedroví koordinátori, vedúci katedier/riaditelia ústavov,  Odd. pre VVMVR FSŠ |
| Informovanie študijného oddelenia, vedúcich katedier/riaditeľov ústavov a prodekana pre vzdelávanie ohľadne odchádzajúcich študentov na mobilitu | aspoň 2 týždne pred nástupom na mobilitu | úspešní uchádzači, resp.  Odd. pre VVMVR FSŠ |
| Zápis informácií o mobilite do AIS | priebežne | referentka študijného oddelenia |
| Zápis predmetov do zápisných listov (s možnosťou uskutočňovania priebežných korekcií predmetov podľa skutočného stavu) | do konca 2. týždňa od začatia mobility | úspešní uchádzači |
| Podanie žiadosti o uznanie predmetov absolvovaných v rámci mobility (na základe výpisu hodnotení z mobility študent vyplní zoznam absolvovaných predmetov, hodnotenia a dátumy hodnotení. Názvy predmetov sa uvádzajú v tom jazyku, v ktorom sú predmety uvedené na výpise absolvovaných predmetov na mobilite. Vyplnené tlačivo/tlačivá študent odovzdá na príslušné pracoviská spolu s výpisom absolvovaných predmetov na mobilite. | najneskoršie 2 týždne po návrate z mobility | úspešní uchádzači |
| Uznanie hodnotení predmetov z mobility, určenie ekvivalentných predmetov z katedrovej ponuky pracoviska (predmety, ktoré nemajú svoje ekvivalenty v ponuke katedry/ústavu, sú uznané ako dovezené hodnotenia a zapíšu sa do AIS v tom jazyku, ako boli uvedené na výpise absolvovaných predmetov). | do 2 týždňov po doručení žiadosti  o uznanie | vedúci katedier/riaditelia ústavov |
| Vyplnené tlačivá pracoviská sú doručené na študijné oddelenie (podpisuje prodekan pre vzdelávanie a dekan) | priebežne | vedúci katedier/riaditelia ústavov, referentka študijného oddelenia, prodekan pre vzdelávanie, dekan |
| Zápis uznaných a dovezených hodnotení do AIS (do výkazu študenta sa nič nezapisuje) | priebežne | referentka študijného oddelenia |
| Ak študent bol na stáži, ukončenie stáže je povinný hlásiť na študijné oddelenie a túto skutočnosť je potrebné potvrdiť aj príslušným dokumentom – potvrdením o vykonaní stáže | najneskoršie 2 týždne po návrate zo stáže | úspešní uchádzači |

**Poznámky:**

\* skratka: Oddelenie pre vedu, výskum, medzinárodné vzťahy a rozvoj Fakulty stredoeurópskych štúdií UKF v Nitre

\* \* termíny sú orientačné, nakoľko každý rok je posun +/- niekoľko dní v závislosti od pokynov z Oddelenia pre medzinárodné vzťahy UKF v Nitre